الصفحه دى يتيمه, حاول تضيفلها لينك فى صفحات تانيه متعلقه بيها. حـِلم العـِلم هو الاسم اللى سمّاه الكاتب و الشاعر المصرى "جمال بخيت" فى جورنال مصرى مستقل لـ مطالبة الشعب المصرى بـ دعم مشروع انشاء جامعه او هيئه علميّه مستقله فى مصر, عشان تساعد مصر على التقدم فى المجال العلمى و تبقى من الدول المتقدمه. "جمال بخيت" دعى الناس للمشاركه المادّيّه بـ التبرّع. و طالب بـ تكوين هيئه علميه مستقله, عشان خاطر كل المطلوب لـ تقدّم العلوم و التواصل مع احدث الانجازات العلميه, و يشرف على الهيئه دى "مجلس اُمناء" مسئولين عن سياسة الهيئه و تحديد أولوياتها و استلام التبرعات. اقترح ان يكون مجلس الاُمناء (الدكتور احمد زويل, الدكتور محمد البرادعى, الدكتور مجدى يعقوب, الدكتور مصطفى السيد, الدكتور فاروق الباز, الدكتور محمد غُنيم, و الدكتور محمد النشائى). و مساهمة الدوله تكون فى مساهمة الدوله فى اصدار قرار جمهورى بـ تخصيص الأراضى اللازمه للمشروع و إعفاء المشروع من الجمارك و الضرايب لـ اعتباره مشروع قَومى. لإن بـ النسبه للاحصاءات, الدوله بتخصص اقل من 1% من انتاج الناتج القومى للبحث العلمى, و المجتمع المصرى بيستقبل كل سنه أكتر من 2 مليون خرّيج, ماعندهمش العناصر اللازمه عشان ينافسو السوق العالمى, نتيجه لـ تدهور المناهج الدراسيه.